Se conoix con o nombre de Reino de Prusia (Königreich Preußen en alemán) a un estato desapareixito que ocupaba partes d'as actuals Alemanya, Polonia, Dinamarca, Lituania y Rusia y que existió dende 1701 dica 1918, estando dende 1870 o prencipal component y o estato dominant de l'Imperio alemán, estando os reis de Prusia os emperadors de l'Imperio alemán. O estato se formó a partir de Brandenburgo-Prusia, una unión presonal entre a marca de Brandenburgo u o ducato de Prusia, adibindo-ie quantos territorios por conquiestas melitars.